Stoke-on-Trent
Stoke-on-Trent on kaupunki Keski-Englannissa, Staffordshiren kreivikunnassa, Manchesterin ja Birminghamin välillä. Vuonna 2005 kaupungissa arvioitiin olevan noin 238300 asukasta. Yhdessä viereisen Newcastle-under-Lymen kanssa ne muodostavat yhtenäisen taajama-alueen, jossa asuu yhteensä yli 360 000 henkeä (2004).[1] Nimensä mukaisesti kaupunki sijaitsee Trentjoen varressa.
Kaupunki on syntynyt kuuden pikkukaupungin yhteenliittymänä 1910. Kuudesta yhteen liitetystä kaupungista Stoken nimi valittiin koko yhteenliittymälle, koska rautatieasema oli siellä. Kaupungin hallintorakennukset ovat myös Stokessa, mutta liiketoiminta keskittyy entiseen Hanleyn keskustaan.
1600-luvulta alkaen alue on ollut tunnettua ennen kaikkea posliinitehtaistaan.[2] Trent ja Mersey -kanavaa pitkin voitiin alueelle tuoda hienoa savea Cornwallista. Kaupungin jalkapallojoukkueen Stoke City FC:n lempinimi on luonnollisesti The Potters, ”ruukuntekijät”.
Stoke-on-Trentin lähellä on suuri huvipuisto Alton Towers.[3] Brittiläisen Motörhead-rock-yhtyeen laulaja-basisti Lemmy Kilmister ja poplaulaja Robbie Williams ovat syntynyeet Stoke-on-Trentissä.
Luokka:Englannin kaupungit Luokka:Englannin unitary authorityt Luokka:Staffordshire